ياه نور الهلال اقبل تعال فالشوق طال نحو السماء متربما لا لا رمضان السلام عليكم ورحمة الله وبركاته شبابنا وبناتنا دم قلب الاسلام نور عنينا انتم عارفين ان انتم نور عنينا طبعا يا شباب ربنا يبارك فيكم وربنا يحفظكم وربنا يكرمكم وربنا يعز بكم الاسلام. اتنين يا جماعة ادي
وادي صحابي اتنين ولكن ركزوا معي الموقف بتاع ده والموقف بتاعه. ده هم الاتنين في غزوة واحدة اللي هي غزوة خيبر. الاولاني يوم غزوة خيبر كان عبد اسود عند اليهود وكان كافر. جه للنبي عليه الصلاة والسلام. قال له يا رسول الله انا عبد قبيح الوجه اسود اللون. منتن الريح فقير لا مال له
افا ان اسلمت ماذا لي؟ ربنا يعمل لي ايه لو انا اسلمت؟ مشاكل حياتي دنيتي اللي مليانة مشاكل دي. ربنا ممكن يحل لي ايه من مشاكلي لو انا اسلمت؟ الوقت الراجل ده
دخل يجاهد في سبيل الله لو اسلم. فالنبي عليه الصلاة والسلام مش هينفع يربطه بالدنيا. فالنبي قال له ايه؟ الجنة. ادخل الجنة بس وما لكش دعوة ربنا يعمل لك فيها ايه
راح اسلم ورجع الغنم لليهود وجه قاتل مع النبي عليه الصلاة والسلام حتى قتل. يروى ان النبي صلى الله عليه وسلم وقف على جثته وهو مقتول يقول له اكلمه لقد بيض الله وجهك. لقد طيب الله ريحك. لقد كثر الله ما لك. دخل الجنة
ولم يسجد لله سجدة واحدة. الله اكبر. الله جت بسرعة يا جماعة ده الاولاني التاني بقى التاني في غزوة خيبر ما كانش عبد اسود يهودي عند اليهود ولا حاجة. ما كانش كافر ده كان خادم النبي عليه الصلاة والسلام. صاحب النبي عليه الصلاة والسلام. جاهد مع النبي عليه الصلاة والسلام في غزوة خيبر
وهو راجع سهم من سباب المشركين جه قتله. الصحابة قالوا هاديين قال له الشهادة هنيئا له الجنة. فاذا بالنبي صلى الله عليه وسلم يقول كلا ان الشمل التي ظلها حتة القماشة اللي سرقها. حتة الهدمة اللي سرقها من الغنائم. لتلتهب عليه في قبره نارا. قبر الوقت
فرن مولع عليه نار بسبب الخيانة اللي خانها للمسلمين انه سرق حتة غنائم من المال العام. اللي بيستهينوا بالمال العام يا جماعة اللي بيستهينوا بسرقة المال العام ربنا يحفظنا. ربنا يرزقنا الورع والتقوى والمال الحلال يا رب. المقصد يا اخواني في الله ان الاتنين ده واحد
عبد الاسود فضل طول حياته غلط كافر ضال وجه في النهاية صحح دخل الجنة وده واحد خدم النبي وصاحب النبي وجه في خان جه في النهاية غلط. جه في النهاية ضال التهب عليه قبره نارا. عايز اقول ايه؟ عايز اقول انما الاعمال بالخواتيم. عايز اقول ان مش
قضية فرقعة مش القضية انك عملتي عملين صالحين مش القضية انك انت نشط يومين في الالتزام. القضية مين اللي هيواصل للنهاية مين اللي هيكمل وهو ده شعبان شعبان شهر مين اللي هيكمل للنهاية؟ شعبان شهر خاتمة السنة. شعبان شهر رفع الاعمال الى الله. مين اللي هتواصل؟ نفسي المعنى ده يوصل؟ ان البطل
مش اللي اللي قام عشر ساعات في ليلة. البطلة مش اللي صامت اسبوع ورا بعضه. البطل المستمر على الاعمال الصالحة. البطلة هي المستمرة الثابتة ولو على اعمال قليلة ولكن مستمر عليها. مين هيختم شعبان نهاية جميلة؟ مين هيبقى النهاية السعيدة بتاعة السنة التكليفية بتاعته؟ نهاية جميلة في شعبان. ربنا
فيكم. ربنا يكرمكم. ربنا يجوزكم يا شباب. وايام امتحانات بقى ربنا ينجحكم يا شباب. ربنا يهدينا ويهديكم. ربنا يستعملنا ويستعملكم لنصرة في الارض جزاكم الله خيرا